Status på aktiviteter som følge af storme/højvand 2013 
Sagsfremstilling 
10.    Status på aktiviteter som følge af storme/højvand 2013  
                                                                                                                        Åbent 
Sagsnr.: 326-2013-59272       J.nr.: 00.01.00            Ragnar Berg.: 326-2014-40814 
  
[adresse] 
Som opfølgning på orientering til Teknik- og Miljøudvalget den 13. januar 2014 og efterfølgende orienteringer til 
direktionen, økonomiudvalget og kommunalbestyrelsen, fremsendes her en kort status på det økonomiske forbrug 
og forventede fortsatte økonomiske udestående primært i forbindelse med oprydning mm. i forbindelse med 
stormene og højvandet i 2013. 
  
De to storme i oktober og december afstedkom skader på kommunens havne og på bygninger, idrætsanlæg, 
badebroer, veje og grønne områder. 
  
For de fire havne i henholdsvis [adresse] og på [adresse], [adresse] og Sejerø er det samlede skøn, at der er skader i 
størrelsesordenen 650.000 kr. En del af skaderne forventes at kunne udbedres som et led i de 
vedligeholdelsesarbejder, der er beskrevet i tilstandsvurderinger af havnene og således var planlagt på de fire 
havne. Men stormene har dog betydet en anden prioritering, ligesom stormene også har forværret nogle af 
skaderne.  
  
For de kommunale ejendomme er der ved de to storme indmeldt skader, der samlet skønnes at udgøre mellem 1.5 
og 1.75 mio. kr. De skader der er indmeldt i forbindelse med den sidste storm er ikke opgjort endeligt endnu. Der 
forventes som udgangspunkt forsikringsdækning af de indmeldte skader. 
  
På idrætsområdet er to lysmaster på stadion i [adresse] knækket. Da anlægget er gammelt skal der ske 
overvejelser om totaludskiftning eller nedlæggelse. Et tilbud på lysanlæg til [adresse] ligger på ca. 400.000 
kr. Hegn omkring tennisbaner i Svebølle, Høng, Kalundborg og [adresse] er beskadiget og der er ved at blive 
indhentet tilbud på reparation, måske i størrelsesordenen 200.000 kr. Udgifterne hertil belaster idrætsbudgettet. 
  
Stormene har betydet ødelæggelse af badebroer i et omfang svarende til i alt 400.000 kr. Reparationer mm. 
foreslås finansieret af driftsbudgettet for strandområder.  
  
Entreprenørservice har anvendt 763.196 kr. på akut indsats samt efterfølgende oprydning på veje og i grønne 
områder i forbindelse med stormene og højvande. Der mangler fortsat oprydning i [adresse], [adresse], Kaldred
området, [adresse], Sabine Simonsen skønnet til en omkostning på 200.000 kr. 1-3 busskure er ødelagt, pris ca. 
50.000 kr. pr. stk. Samlet set forventes ekstraomkostningerne på driftsbudgettet for veje og grønne områder, i 
forbindelse med oprydningen, at være cirka 1.1 mio. kr. 
  
Alt i alt har omkostningerne ved de to storme i efterår/vinter 2013 betydet skader for cirka 4.5 mio. kr., hvoraf der 
forventes forsikringsdækning af de omkostninger der er forårsaget af skader på kommunale bygninger (der 
forventes skader op til1.75 mio. kr.). 
  
BEHANDLING 
Teknik- og Miljøudvalget. 
  
INDSTILLING 
Teknik- og miljøchefen indstiller, at orienteringen tages til efterretning. 
  
ØKONOMISKE KONSEKVENSER 
Selve orienteringen har ingen økonomiske konsekvenser  
  
  
  
Teknik- og Miljøudvalgets møde den 3. marts 2014: 
Udvalget vedtog at tage sagen til efterretning. 
